b'\n_START_ARTICLE_\nPoliisit\n_START_SECTION_\nEnsimm\xc3\xa4inen tuotantokausi\n_START_PARAGRAPH_\nEnsimm\xc3\xa4inen tuotantokausi esitettiin tammi\xe2\x80\x93toukokuussa 2009. Sarjaa kuvattiin ensimm\xc3\xa4isell\xc3\xa4 kaudella yhteens\xc3\xa4 16 jaksoa, ja jokainen partio esiintyi nelj\xc3\xa4ss\xc3\xa4 jaksossa. Tuotantokaudella seurattavat kaupungit olivat Tampere, Turku, Jyv\xc3\xa4skyl\xc3\xa4 ja Helsinki.\n_START_SECTION_\nToinen tuotantokausi\n_START_PARAGRAPH_\nToisen tuotantokauden 40 jaksoa uusilla poliisipareilla esitettiin loka\xe2\x80\x93joulukuussa 2009. Toisella tuotantokaudella oli mukana my\xc3\xb6s uusia kaupunkeja. Helsingin, Turun, Tampereen ja Jyv\xc3\xa4skyl\xc3\xa4n lis\xc3\xa4ksi seurattavia kaupunkeja olivat Vantaa, Espoo, Lappeenranta ja Lahti. Sarjassa esiintyneet tamperelaiset poliisit Kari Palonen ja Janne Rauma valittiin helmikuussa 2011 yleis\xc3\xb6\xc3\xa4\xc3\xa4nestyksess\xc3\xa4 "Vuoden tamperelaisiksi".\n_START_SECTION_\nKolmas tuotantokausi\n_START_PARAGRAPH_\nKolmas tuotantokausi esitettiin vuoden 2011 alkupuolella. Tuotantokausi k\xc3\xa4ynnistyi 10. tammikuuta 2011. Tuotantokaudella seurattavat kaupungit olivat Espoo, Helsinki, Lahti, Turku, Vantaa, Pori, Kotka ja Oulu. Kolmannella kaudella sarjaa kuvattiin 56 jaksoa. Jaksom\xc3\xa4\xc3\xa4r\xc3\xa4 nostaa sarjan Suomen suurimmaksi kotimaiseksi dokumentaariseksi sarjaksi.\n_START_SECTION_\nNelj\xc3\xa4s tuotantokausi\n_START_PARAGRAPH_\nNelj\xc3\xa4s tuotantokausi, johon sis\xc3\xa4ltyi 56 jaksoa, esitettiin 9. tammikuuta 2012 alkaen. Tuotantokaudella seurattavat kaupungit olivat Helsinki, Vantaa, Oulu, Jyv\xc3\xa4skyl\xc3\xa4, Kotka, Pori, Kouvola, Kuopio ja H\xc3\xa4meenlinna. 21.\xe2\x80\x9327. toukokuuta 2012 v\xc3\xa4lisen\xc3\xa4 aikana Jim esitti Poliisit-maratonin, joka sis\xc3\xa4lsi kaikki nelj\xc3\xa4nnen tuotantokauden jaksot.\n_START_SECTION_\nViides tuotantokausi\n_START_PARAGRAPH_\nViides tuotantokausi, johon sis\xc3\xa4ltyi 56 jakso, esitettiin kev\xc3\xa4\xc3\xa4ll\xc3\xa4 2013. Tuotantokaudella seurattavat kaupungit olivat Helsinki, Vantaa, Kuopio, Jyv\xc3\xa4skyl\xc3\xa4, Oulu, Pori, Turku ja Lahti. Tuotantokaudella seurattiin sarjassa jo esiintyneiden poliisipartioiden lis\xc3\xa4ksi my\xc3\xb6s uusia partiopareja.\n_START_SECTION_\nKuudes tuotantokausi\n_START_PARAGRAPH_\nKuudes tuotantokausi esitettiin 6. tammikuuta 2014 alkaen. Tuotantokaudella seurattavat kaupungit olivat Vantaa, Lappeenranta, Jyv\xc3\xa4skyl\xc3\xa4, Pori, Forssa ja Mikkeli.\n_START_SECTION_\nSeitsem\xc3\xa4s tuotantokausi\n_START_PARAGRAPH_\nLoppukev\xc3\xa4\xc3\xa4st\xc3\xa4 2014 Jim-kanava ilmoitti, ett\xc3\xa4 Poliisit jatkuu seitsem\xc3\xa4nnelle tuotantokaudelle. Seitsem\xc3\xa4s tuotantokausi esitettiin 5. tammikuuta 2015 alkaen. Tuotantokaudella seurattavat kaupungit olivat Kuopio, Lappeenranta, Forssa, Joensuu, Sein\xc3\xa4joki, Oulu ja Turku.\n_START_SECTION_\nKahdeksas tuotantokausi\n_START_PARAGRAPH_\nKahdeksas tuotantokausi esitettiin 11. tammikuuta 2016 alkaen. Tuotantokaudella seurattavat kaupungit olivat Kuopio, Forssa, Joensuu, Sein\xc3\xa4joki, Oulu ja Turku.\n_START_SECTION_\nYhdeks\xc3\xa4s tuotantokausi\n_START_PARAGRAPH_\nYhdeks\xc3\xa4s tuotantokausi esitettiin 6. helmikuuta 2017 alkaen nimell\xc3\xa4 Poliisit 2017. Tuotantokaudella kuvattiin partioautojen lis\xc3\xa4ksi veneit\xc3\xa4, moottoripy\xc3\xb6ri\xc3\xa4 sek\xc3\xa4 hevosia. Seurattavat kaupungit olivat Oulu, Porvoo, Helsinki, Turku, Vaasa, Espoo, Joensuu, Kuopio ja Kouvola.\n_START_SECTION_\nKymmenes tuotantokausi\n_START_PARAGRAPH_\nKymmenes ja samalla sarjan kymmenvuotinen juhlakausi esitettiin 19. helmikuuta 2018 alkaen nimell\xc3\xa4 Poliisit 10 vuotta. Tuotantokaudella kuvattiin partioautojen lis\xc3\xa4ksi veneit\xc3\xa4, moottoripy\xc3\xb6ri\xc3\xa4 sek\xc3\xa4 hevosia. Seurattavat kaupungit olivat Espoo, Helsinki, Joensuu, Kouvola, Kuopio, Oulu, Porvoo, Sein\xc3\xa4joki, Tampere, Turku ja Vantaa. Kauden aikana sarjassa esiintynyt Pasi Kangas kuoli lomamatkalla sairaskohtaukseen 28. helmikuuta 2018, mutta kausi esitettiin normaalisti.\n_START_SECTION_\nYhdestoista tuotantokausi\n_START_PARAGRAPH_\nYhdestoista esitettiin 2. tammikuuta 2019 alkaen nimell\xc3\xa4 Poliisit 2019. Tuotantokaudella keskityttiin henkil\xc3\xb6kohtaisuuteen ja yhteiskunnallisuuteen poliisien kertoessa my\xc3\xb6s omista poliisikokemuksistaan. Seurattavat kaupungit olivat Helsinki, Hyvink\xc3\xa4\xc3\xa4, H\xc3\xa4meenlinna, Joensuu, Kouvola, Kuopio, Lappeenranta-Imatra akseli ja Oulu.'